Amenzu deg unbir d amuli n trad n Lezzayer mgal acengu arumi , d azemz yeččuren d iḥulfan id- yesmektayen agraw n yiminigen iqbayliyen i yettidiren di Barbes seg waṭas n tɣarsawin i mazal reṣṣant deg wallaɣ-nsen i wakken ad idiren di lԑez d telleli. Rnu ɣer waya ma nerra lewlha ɣer uzwel n uḍris-agi « Llem-ik ddu d uḍar-ik » ad t-naf yekka-d seg yinzi imucaԑen di tutlayt taqbaylit yessawalen i taɣdeft d kra n wayen icebḥen deg-s, yettwasisen-d di « BEB » uṭṭun wis 07 deg useggas n 1976 n 42 yisebtar, sin seg-sen d tazwart yura Ḥend